சி. அருளம்பலம்

சின்னையா அருளம்பலம் (Chinnaiah Arulampalam, 18 பெப்ரவரி 1909 - ) இலங்கைத் தமிழ் அரசியல்வாதியும், நாடாளுமன்ற உறுப்பினரும் ஆவார்.

அரசியலில் 
அருளம்பலம் 1952 ஆம் ஆண்டில் இடம்பெற்ற 2ஆவது நாடாளுமன்றத் தேர்தலில் அகில இலங்கைத் தமிழ்க் காங்கிரஸ் கட்சியின் வேட்பாளராக கோப்பாய் தொகுதியில் போட்டியிட்டு இலங்கைத் தமிழரசுக் கட்சி வேட்பாளர் கு. வன்னியசிங்கத்திடம் தோற்றார். பின்னர் 1956 தேர்தலிலும் போட்டியிட்டுத் தோற்றார்.

அருளம்பலம் நல்லூர் தொகுதியில் மார்ச் 1960, சூலை 1960 மற்றும் 1965 தேர்தல்களில் போட்டியிட்டு இலங்கைத் தமிழரசுக் கட்சி வேட்பாளர் இ. மு. வி. நாகநாதனிடம் தோற்றார். அவர் பின்னர் 1970 தேர்தலில் மீண்டும் போட்டியிட்டு நாகநாதனை வென்று நாடாளுமன்றம் சென்றார். அவர் பின்னர் ஆளும் இலங்கை சுதந்திரக் கட்சிக்கு கட்சி மாறினார். இதன் பயனாக அவருக்கு 1975 ஆம் ஆண்டில் குழுப் பிரதித் தலைவர் பதவி கிடைத்தது..

1977 தேர்தலில் சுதந்திரக் கட்சியின் சார்பில் நல்லூர்த் தொகுதியில் போட்டியிட்டு 1,042 வாக்குகளை மட்டும் பெற்று படுதோல்வி அடைந்தார்.

மேற்கோள்கள் 

1909 பிறப்புகள்
இலங்கைத் தமிழ்க் காங்கிரசுக் கட்சி அரசியல்வாதிகள்
இலங்கையின் 7வது நாடாளுமன்ற உறுப்பினர்கள்
யாழ்ப்பாணத்து நபர்கள்
இலங்கைத் தமிழ் அரசியல்வாதிகள்
இலங்கை சுதந்திரக் கட்சி அரசியல்வாதிகள்
1997 இறப்புகள்
இருபதாம் நூற்றாண்டு இலங்கை அரசியல்வாதிகள்
இலங்கையின் வட மாகாண நபர்கள்